Anne-Elisabeth Hagens ektemann Tom Hagen er pågrepet

LØRENSKOG (VG) Politiet har tirsdag morgen pågrepet Tom Hagen (70). Hans kone har vært savnet i halvannet år.

Oppdatert 28. april

Ved 08.30-tiden tirsdag morgen stoppet politiet Tom Hagen da han var på vei fra boligen i Sloraveien i retning arbeidsplassen Futurum.

Politiet sperret Nordahl Griegs gate i Lørenskog med flere biler. Med blålys stanset de trafikken i begge retninger, før de raskt kjørte av gårde. Etterpå sto Hagens bil igjen i veikanten – tom.







Bakgrunn: Lørenskog-forsvinningen måned for måned

Hagen er siktet for drap eller medvirkning til drap på sin kone, Anne-Elisabeth Hagen. Han nekter straffeskyld.

forrige





fullskjerm neste KRIMINALTEKNIKER: Politiet gikk inn i boligen med hund tirsdag formiddag.

– Jeg kan bekrefte at vi har sperret av tomten i Sloraveien 4 og at politiet er på stedet, sier innsatsleder Marit Furuseth til VG utenfor Tom og Anne-Elisabeth Hagens bolig.

Politiet var kort tid etter pågripelsen også til stede arbeidsplassen Futurum på Rasta. De bar på tomme pappesker da de gikk inn i bygningen.

Svein Holden som har vært oppnevnt som Tom Hagens bistandsadvokat sier til VG at han sitter i et rettsmøte.

– Jeg har ikke anledning til å kommentere saken ennå, sier advokaten.

forrige













fullskjerm neste AKSJON: Politiet sperret veien i Lørenskog tirsdag morgen for å pågripe Tom Hagen.

Savnet i halvannet år

Anne-Elisabeth Hagen forsvant om formiddagen 31. oktober 2018.

Politiet har omtalt det siste sikre livstegnet fra henne som en telefonsamtale med et familiemedlem klokken 09.14 denne morgenen. På dette tidspunktet var ektemannen angivelig på jobb i Futurum næringspark i Lørenskog.

EKTEPAR: Anne-Elisabeth Hagen og Tom Hagen giftet seg i 1969. I fjor ville de ha hatt gullbryllupsdag. Foto: Privat

Endret hypotese

Politiet etterforsket først forsvinningen som en bortføring med økonomisk motiv, men i fjor sommer endret etterforskningen hovedhypotese: De mente nå at det var mest sannsynlig at Anne-Elisabeth Hagen var blitt drept og at en eller flere gjerningspersoner hadde fordekt drapet som en økonomisk motivert kidnapping.

Fikk denne trusselen: Så betalte Tom Hagen millioner

Det var sannsynlig at trusselbrevet som ble funnet på åstedet var lagt igjen for å villede, mente politiet.

En sentral polititeori er ifølge VGs opplysninger at det er snakk om et drap som hadde vært planlagt i minst fem måneder.

Sendte e-poster

Tom Hagen har underveis i etterforskningen sendt flere e-poster til politiet. Her har han gitt uttrykk for at han er opptatt av å finne løsninger og hjelpe politiet.

Tom Hagen til politiet: Løsningen ligger lokalt

Ifølge VGs opplysninger har ektemannen formidlet en teori om at løsningen på forsvinningsgåten har en lokal forankring. Han har videre antydet at de som står bak konas forsvinning, vil ramme ham personlig, ikke bare tjene penger.

Ektemannen har også pekt ut navngitte personer, og antydet at disse kunne ha noe med konas forsvinning å gjøre, får VG opplyst.

PS! Hør de intense minuttene da Tom Hagen ble pågrepet i første episode av Krimpodden - VGs ferske podkastserie om Lørenskog-saken.

Publisert: 28.04.20 kl. 08:46 Oppdatert: 28.04.20 kl. 22:24

Les også